Fredag, lørdag og søndag har nordjyderne kunnet besøge messen Forår '15 i Aalborg Kongres og kulturcenter. Og med gråvejr og blæst udenfor var der mange, der benyttede sig af det tilbud. Søndag eftermiddag da messen lukkede ned for i år kunne arrangørerne tælle til intet mindre end 24.512 gæster henover weekenden og messen slog dermed sidste års besøgstal. Blandt udstillerne på messen var flere Nordjyske byer, som forsøgte at finde nye naboer på messen og dermed sikre byernes fremtid. En af byerne var Gjøl ved Aabybro. - Nu skal vi hjem og evaluere på det, men vi er meget positive over den kontakt, vi har fået til messegæsterne. Min opfattelse er, at mange af dem, vi har talt med, er blevet overraskede over, hvad Gjøl har at byde på, og at de vil gå hjem og undersøge endnu mere, forklarer Bente Møller-Jensen fra Gjøl.
Messen Forår '15 i Aalborg Kongres og Kulturcenter slog sidste års besøgstal.